text: Á ársfundinum mikukvøldið 7. mai, varð fyri fyrstu ferð møguligt at tekna seg at stuðla børnum til útbúgving gjøgnum ABC barnahjálp í Føroyum. Áhugin at stuðla er stórur og hava sekstan liberiansk foreldraleys børn nú fingið føroysk stuðulsforleldur.
text: #000001
text: Síðani ABC barnahjálp í Føroyum varð stovnað í desembur 2006, hevur verið arbeitt fram ímóti eini stuðulsforeldraskipan. Stuðulsforeldraskipanin er høvuðsarbeiðið hjá felagsskapinum.
text: #000002
text: Seinasta heyst fór ABC barnahjálp undir at byggja skúla til 500 næmingar nær høvuðstaðnum Monrovia í Liberia. Skúlin væntast at verða liðugur til skúlaársbyrjan í heyst.
text: #000006
text: Hóast skúlin ikki er liðugur enn, hevur ABC Children’s Aid í Liberia tikið 49 foreldraleys børn til sín. Børnini búgva í løtuni undir vánaligum og trongum umstøðum.
text: #000007
text: Trýstið á felagsskapin um at taka fleiri børn inn er stórt, sigur Matthew Zakeuh, leiðari av arbeiðinum í Liberia.
text: #000008
text: Síðani tað frættist, at ABC er í ferð við at byggja skúla og skúlaheim eru komnar uppringingar úr øllum landinum við áheitanum um at taka foreldraleys børn inn.
text: #000009
text: Men av tí, at skúli og skúlaheim ikki eru liðug enn, ber ikki til at taka fleiri børn inn enn. Tað resta um 170.000 krónur í til at gera skúlan lidnan. ABC barnahjálp er nú í ferð við at savna pening inn til at gera skúlan lidnan.
text: #000010
text: Ætlanin er at fáa stuðulsforeldur í Føroyum at stuðla øllum 500 børnunum.
text: #000011
text: Sambært metingum hjá UNICEF eru 250.000 foreldraleys børn í Liberia. Uttan hjálp uttanífrá hava hesi børn lítlar og ongar vónir um skúlagongd og útbúgving. ABC ynskir við hesi verkætlan at vera við til at skapa so nógvum av hesum børnum, sum yvirhøvur gjørligt, møguleika til skúlagongd, útbúgving og varandi menning.
text: #000012
text: Ynskir tú at stuðla barni, kanst tú seta teg í samband við Andreu Niclasen Stórá á telefon 282585 ella senda ein teldupost til andrea@barnahjalp.fo.
text: #000013
text: Um stutta tíð verður eisini møguleiki at síggja og velja sær børn at stuðla á heimasíðuni hjá ABC.
text: #000014
text: Jólagávur til børn í Nigeria
text: #000016